**Správa**

z vykonanej kontroly prevodov nehnuteľného majetku v správe a vlastníctve mestskej časti Bratislava-Rusovce za rok 2023 v podmienkach samosprávy mestskej časti Bratislava-Rusovce, ktorého všeobecná hodnota majetku prevýšila 20 000 €

Oprávnená osoba: Ing. Pavel Škodler, miestny kontrolór

Kontrolovaný subjekt: Miestny úrad mestskej časti Bratislava-Rusovce

 Vývojová 8

 851 10 Bratislava

 IČO: 00304611

Predmet kontroly:

Kontrola dodržiavania všeobecne záväzných právnych predpisov s dôrazom na hospodárnosť, efektívnosť a účelovosť vynakladania verejných finančných prostriedkov a v súlade so zákonom o majetku obcí.

Cieľ kontroly:

Dodržiavanie všeobecne záväzných právnych predpisov s dôrazom na hospodárnosť, účinnosť, efektívnosť a účelovosť vynakladania verejných finančných prostriedkov
a nakladania s nehnuteľným majetkom v správe a vo vlastníctve mestskej časti Bratislava- Rusovce, ktorého všeobecná hodnota majetku prevýšila 20 000 €, počas rozpočtového roka 2023 exekutívou mestskej časti. Kontrola preverila nakladanie s majetkom v súlade so zákonom o obecnom zriadení, o majetku obcí, dodržiavanie zásad obehu účtovných dokladov, rozpočtových pravidiel a postupov podľa interných smerníc upravujúcich procesy nakladania s majetkom v pôsobnosti zriaďovateľa – Zásad hospodárenia s majetkom v mestskej časti Bratislava-Rusovce účinnými v kontrolovanom období, ako i súlad s vnútornými smernicami upravujúcimi oprávnenosť vykonávaných finančných operácií výkonom základnej a administratívnej finančnej kontroly.

Kontrolované obdobie: rozpočtový rok 2023

Kontrola bola vykonaná v súlade v súlade s Plánom kontrolnej činnosti miestneho kontrolóra na I. polrok 2024, schváleného uznesením miestneho zastupiteľstva č. 112/2023 zo dňa 12.12.2023. Kontrolovaný subjekt bol vyzvaný k výkonu kontroly poskytnúť na základe Oznámenia o zahájení kontroly zo dňa 10.1.2024 a vyžiadania dokladov kontrolórom mestskej časti ku dňu 30.1.2024 v rozsahu listín, a to predovšetkým písomnosti a doklady v originálnom prevedení:

* vnútorné smernice organizácie usmerňujúce riadiace akty a organizáciu práce,
* schválený rozpočet r. 2023, čerpanie rozpočtu, rozpočtové zmeny
* schválený Záverečný účet mestskej časti za rok 2022
* účtovné doklady, bankové výpisy,
* účinné kúpne zmluvy
* písomnosti žiadateľov
* zdokladovanie plnenia zákonných ustanovení o zverejňovaní informácií a ochrane osobných údajov.

Písomnosti prevzal kontrolný orgán dňa 30.1.2024.

Predmetná kontrola bola vykonaná v nadväznosti na dodržiavanie uvedených zákonov a nariadení:

* Zákon č. 369/1990 Zb. o obecnom zriadení v znení neskorších predpisov - § 18f ods. 4 písm. i)
* Zákon č. 369/1990 Zb. o obecnom zriadení v znení neskorších predpisov - § 18d ods. 2 písm. d)
* Zákon č. 377/1990 Zb. o hlavnom meste Slovenskej republiky Bratislave v znení neskorších predpisov
* Štatút hlavného mesta SR Bratislavy v znení neskorších dodatkov
* Zákon č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov (ďalej len „rozpočtové pravidlá územnej samosprávy“).
* Zákon č. 523/2004 Z. z. o rozpočtových pravidlách verejnej správy v znení neskorších predpisov (ďalej len „rozpočtové pravidlá verejnej správy“)
* Zákon č. 431/2002 Z. z. o účtovníctve v znení neskorších predpisov
* Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov, (§ 47a) povinnosť zverejňovať zmluvy, faktúry a objednávky
* Zásady obehu účtovných dokladov mestskej časti Bratislava-Rusovce
* Smernica starostu MČ Bratislava-Rusovce č. 05/2011 na krátkodobý prenájom budov
* Zásady hospodárenia s majetkom mestskej časti Bratislava-Rusovce a s majetkom zvereným jej do správy hlavným mestom SR Bratislava, schválené uznesením
č. 343/2009 zo dňa 17. 09. 2009, novelizované uznesením č. 106/2011 zo dňa 24. 10. 2011 a uznesením č. 249 zo dňa 24. 10. 2012
* Zákon č. 357/2015 Z. z. o finančnej kontrole a audite v znení neskorších predpisov
* Zákon č. 138/1991 Zb. o majetku obcí v znení neskorších predpisov
* Smernica starostu č. 9/2023 Oprávnenia k základnej a administratívnej finančnej kontrole - podpisové vzory
* Pravidlá kontrolnej činnosti miestneho kontrolóra mestskej časti Bratislava-Rusovce

Kontrolované povinnosti subjektu kontroly:

1. Úplnosť a legislatívna úprava uzatvorených zmlúv na nehnuteľný majetok vo vlastníctve a v správe mestskej časti v spojení so zákonom o majetku obcí, štatútom hl. m. SR Bratislavy a Zásadami hospodárenia s majetkom upravujúcimi postupy pre mestskú časť Bratislava-Rusovce.
2. Dodržiavanie vybratých ustanovení Zásad hospodárenia s majetkom mestskej časti v uzatvorených zmluvných vzťahov v roku 2023.
3. Uplatňovanie zmluvných sankcií v prípade porušenia zmluvných podmienok zo strany nadobúdateľov.
4. Dodržiavanie povinnosti zverejňovania zámerov, súťažných podkladov a zmlúv v zmysle zákona č. 211/2000 Z. z. o slobodnom prístupe k informáciám.
5. Dodržiavanie podmienok ochrany osobných údajov pri povinnom zverejňovaní zmlúv v zmysle zákona č. 122/2013 Z. z. o ochrane osobných údajov.

KONTROLNÉ ZISTENIA:

**1. Kontrolné zistenia v legislatívnych vnútorných úpravách kontrolovaného subjektu.**

Kontrolný orgán podrobil kontrole súlad vnútorných legislatívnych úprav týkajúcich sa nakladania s majetkom kontrolovaného subjektu verejnej správy so zákonnými úpravami, definovanými v zákone č.138/1991 Zb. o majetku obcí, s dôrazom na §9 ods. 1), 2), 3) upravujúceho povinnosť prijatia Zásad hospodárenia s majetkom, ktorá je v kompetencii miestneho zastupiteľstva, ďalej §9a ods.1), 2), 3), 5), a 9) písm. a), b), c) upravujúcich uplatňovanie postupov pri prevodoch a nájmoch majetku (VOS, dražba, zverejnený zámer), transparentnosti procesov zverejňovaním zámerov v zákonom stanovených lehotách a stanovovania všeobecnej hodnoty resp. sadzieb nájmu kompetentnými orgánmi a postupmi. V podmienkach hlavného mesta SR tieto ustanovenia zákona obsahujú čl.7 , čl. 79, čl. 80 hlavne vo vzťahu ku kompetenciám orgánov samosprávy a ich deľbe medzi hlavným mestom a mestskými časťami. Kontrola zistila, že vnútorná právna úprava nakladania s majetkom mestskej časti Bratislava-Rusovce a s majetkom jej zvereným do správy hlavným mestom SR Bratislava bola zrušená a dňa 12.12.2023 na svojom riadnom zasadnutí miestne zastupiteľstvo prijalo uznesením č. 98/2023 nové Zásady hospodárenia s vlastným majetkom mestskej časti Bratislava-Rusovce a s majetkom zvereným do správy mestskej časti Bratislava-Rusovce v súlade s legislatívou platnou a účinnou od 1.1.2024. Kontrola bola sa uskutočnila v súlade s legislatívou a internými predpismi mestskej časti Bratislava-Rusovce platnými v roku 2023.

2. **Dodržiavanie záväzných postupov Zásad hospodárenia súvisiacich s nakladaním s majetkom mestskej časti, najmä podľa § 5 - Hospodárenie s majetkom ods. 1 písm. f),, § 17- Zverejnenia, § 18- VOS , § 19 - Podmienky OVS, § 23 - Schvaľovanie úkonov orgánmi mestskej časti.**

Kontrolný orgán si od kontrolovaného subjektu po oznámení o zahájení kontroly vybral spisovú dokumentáciu a originály dokladov dotýkajúcich sa predmetu kontroly za rozpočtový rok 2023. Kontrolór prevzal od zodpovedných referentov spravujúcich nehnuteľný majetok nasledovné podklady, písomnosti a evidenciu prvotných listín:

* 3 kúpne zmluvy na odpredaj a kúpu pozemkov v roku 2023 s cenou prevyšujúcou 20 000 €

Kontrolný orgán podrobil kontrole ustanovenia jednotlivých článkov uzatvorených zmlúv, hlavne podmienky stanovené kompetentným orgánom samosprávy schvaľujúcim nakladanie s majetkom v zmysle § 12 Zásad hospodárenia - miestneho zastupiteľstva uvedených v prijatých uzneseniach.

Kontrolné zistenia v uzatvorených zmluvných vzťahoch k prevodom nehnuteľností kontrolovaného subjektu.

Predmetom kontroly boli kúpnopredajné zmluvy uzatvorené v roku 2023, ktoré sú v priloženom tabuľkovom prehľade uvedené pod značkami KP 003/2023 Zmluva, KP 006/2023 Zmluva a KP007/2023 Zmluva. V preverovanom súbore zmlúv bol zistený jeden nedostatok vyžadujúci prijatie nápravného opatrenia. Zmluvné prevody boli realizované v súlade s uzneseniami prijatými miestnym zastupiteľstvom a obsahovali podstatné náležitosti v súlade so znením §13 ods. 1 a 2 Zásad hospodárenia s majetkom mestskej časti. Zásady hospodárenia s majetkom mestskej časti platné v čase uzatvárania nájomných alebo kúpnopredajných zmlúv boli dňa 12.12.2023 zrušené a uznesením č. 98/2023 boli prijaté Zásady hospodárenia s vlastným majetkom mestskej časti Bratislava-Rusovce a majetkom zvereným do správy mestskej časti Bratislava-Rusovce v súlade s novelizáciou zákona č. 138/1991 Zb. o majetku obcí v znení neskorších predpisov účinnou od 1.11.2023.

3. Dodržiavanie povinnosti zverejňovania zámeru prevodoch majetku v zmysle zákona č. 138/1991 Zb. o majetku obcí.

Kontrolný orgán podrobil kontrole plnenie povinnosti zverejňovania zámeru prevodu majetku alebo nájmu majetku alebo v zmysle zákona č. 138/1991 Zb. o majetku obcí v znení neskorších predpisov. Predmetný zákon v § 9a ods. 2 uvádza, že pri prevodoch majetku obce je zámer previesť majetok obec povinná zverejniť na svojej úradnej tabuli a na svojej internetovej stránke, ak ju má obec zriadenú. Kontrolou zverejňovania zámeru previesť majetok v zmysle vyššie uvedených ustanovení zákona č. 138/1991 Zb. o majetku v jednom prípade (KP 003/2023 Zmluva) sa **nebol zverejnený** zámer prevodu majetku, čím bol porušený § 9a ods. 2 zákona č. 138/1991 Zb.. Kontrolný orgán odporúča pri príprave prevodu alebo prenájmu majetku vo všetkých prípadoch postupovať v súlade s vyššie uvedenými ustanoveniami zákona č. 138/1991 Zb. o majetku obcí v znení neskorších predpisov.

4. Dodržiavanie povinnosti zverejňovania zmlúv v zmysle zákona č. 211/2000 Z. z. o slobodnom prístupe k informáciám.

Kontrolný orgán podrobil kontrole plnenie povinnosti zverejňovania súboru uzatvorených nájomných zmlúv v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov. Predmetný zákon upravuje podmienky, postup a rozsah slobodného prístupu k informáciám. V zmysle ustanovenia § 2 tohto zákona sa za osoby povinné, podľa tohto zákona považujú i obce, ktoré rozhodujú o právach a povinnostiach fyzických osôb alebo právnických osôb v oblasti verejnej správy, a to iba v rozsahu ich rozhodovacej činnosti. Podľa ustanovenia §3 ods. 2 sprístupní informácie o hospodárení s verejnými prostriedkami, nakladaní s majetkom obce a o obsahu, plnení a činnostiach vykonávaných na základe uzatvorenej zmluvy.

Ustanovenie § 5a upravuje povinne zverejňované zmluvy, za ktoré sa považujú písomne uzatvorené zmluvy obsahujúce informáciu, ktorá sa získala za finančné prostriedky s ktorými hospodária právnické osoby verejnej správy, alebo sa týka používania týchto prostriedkov, a nakladania s majetkom obce. Z uvedeného znenia vyplýva povinnosť mestskej časti zverejniť uvedený súbor krátkodobých nájomných zmlúv. Súhlas nájomcu so zverejnením zmlúv je obsiahnutý v predmetných zmluvách, v zmysle ktorého sa zverejňuje na web sídle mestskej časti ako podmienka účinnosti zmluvy. Túto lehotu upravuje § 47a ods. 1 Občianskeho zákonníka, podľa ktorého účinnosť povinne zverejňovaných zmlúv nastáva dňom nasledujúcim po dni jej zverejnenia. Účastníci sa môžu dohodnúť, že zmluva nadobúda účinnosť i neskôr po jej zverejnení (ods. 2). Podľa § 47a ods. 4, ak sa zmluva do troch mesiacov od jej uzavretia platí, že k uzavretiu zmluvy nedošlo.

Kontrolný orgán v kontrolovanej vzorke zmlúv nezistil porušenia ustanovení tohto zákona a kontrolovaný subjekt plnil povinnosti zverejňovania súboru uzatvorených nájomných zmlúv v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov.

5. Dodržiavanie podmienok ochrany osobných údajov pri povinnom zverejňovaní uzatvorených zmlúv v zmysle zákona č.122/2013 Z. z. o ochrane osobných údajov.

Ochranu osobných údajov pri povinnom zverejňovaní zmlúv upravuje zákon č. 18/2018 Z. z o ochrane osobných údajov a o zmene a doplnení niektorých zákonov. Tento všeobecne záväzný právny predpis upravuje v § 1 ochranu práv fyzických osôb pred neoprávneným zasahovaním do ich súkromného života pri spracúvaní ich osobných údajov , ďalej práva, povinnosti a zodpovednosť pri spracúvaní osobných údajov fyzických osôb. Uvedený zákon sa vzťahuje na každého, kto spracúva osobné údaje, určuje účel a prostriedky spracúvania, alebo poskytuje osobné údaje na spracúvanie. Uvedený predpis tiež upravuje postavenie, pôsobnosť a organizáciu Úradu na ochranu osobných údajov SR, ako orgán oprávnený výkonom kontroly dodržiavania tohto predpisu a ukladania sankcií v prípadoch jeho porušenia. V kontrolovaných zmluvách neboli kontrolným orgánom zistené porušenia ustanovenia zákona č. 122/2013 Z. z. o ochrane osobných údajov.

ZHRNUTIE KONTROLNÝCH ZISTENÍ:

Vykonanou kontrolou vybraných zmlúv uzatvorených mestskou časťou Bratislava-Rusovce v roku 2023 v kontrolovanom subjekte – miestnom úrade mestskej časti Bratislava-Rusovce so sídlom ul. Vývojová 8, 851 10 Bratislava, bol zistený nedostatok, ktorý je obsiahnutý v Správe z vykonanej kontroly v časti 3. Obsahuje tiež upozornenie kontrolného orgánu na dodržiavanie povinnosti zverejňovania zámeru prevodov majetku v zmysle zákona č. 138/1991 Zb. o majetku obcí.

Lehotu na predloženie písomného vyjadrenia, zaujatie stanoviska a predloženie návrhu opatrení na odstránenie nedostatkov kontrolný orgán stanovil do 5.2.2024, spolu s povinnosťou stanoviť termíny na prijatie opatrení na odstránenie zistených nedostatkov.

Kontrola ich plnenia bude predmetom následnej finančnej kontroly kontrolného orgánu v rámci plánovanej kontrolnej činnosti v priebehu roka 2024.

V stanovenej lehote kontrolovaný subjekt odstránil nedostatky formálneho charakteru obsiahnuté v návrhu Správy z vykonanej kontroly.

 V Bratislave, 3.2.2024

Ing. Pavel Škodler v.r.

 kontrolór mestskej časti

Návrh správy zaslaný na vedomie dňa 4.2.2024 mailom:

1. Radovan Jenčík - starosta MČ
2. Mgr. Roman Lukáč - prednosta MÚ
3. Ing. Oľga Stuparinová - referentka MÚ Rusovce.

Vyjadrenie kontrolovaného subjektu ku kontrolným zisteniam:

Kontrolovaný subjekt sa stotožňuje s kontrolnými zisteniami i odporúčaním kontrolóra k odstráneniu zisteného nedostatku.

Vyhodnotenie dodržiavania vybratých ustanovení Zásad hospodárenia s majetkom mestskej časti uzatvorených zmluvných vzťahov k nehnuteľnostiam v roku 2023 podľa § 8f ods. 1 písm. i) zákona č. 138/1991 Zb.(cena nad 20 000 €).

| **Zmluva****NP/č./rok****KP/č./rok****Kupujúci** | **Predaj §21 ods.1, 2,3,4, §23, č. uznesenia - znenie** | **Obsah zmluvy****§ 13 ods.1,2 písm. a) až e) podmienky zmluvy čl. I. až VI)** | **Zverejnenie Zámer/zmluva §17 písm. a) až c)** | **VOS****§18 ods.****3,4,5** | **Podmienky VOS § 19 ods.1 písm. a) až j)****Dokumentácia** | **Poznámky****Zistenia-****nedostatky** |
| --- | --- | --- | --- | --- | --- | --- |
| **KP****č. 003/2023****Zmluva****Eva Šuláková** | **Uznesenia č. 57/2023 z 30.5.2023**Miestne zastupiteľstvo schvaľujepredaj pozemku registra C KN parc. č. 1180/69 – zastavané plochy a nádvoria vo výmere 45 m2 a pozemku registra C KN parc. č. 1180/70 – záhrada s výmerou 251 m2, katastrálne územie Rusovce, Eve Šulákovej, Tupolevova 14, 851 01 Bratislava, za cenu stanovenú znaleckým posudkom číslo 85/2021 a predchádzajúcim súhlasom primátora 141,37 €/m2, t. j. po zaokrúhlení 41 850, - € za celok v súlade s § 9a ods.8 písm. b) zákona č. 138/1991 Zb. o majetku obcí v znení neskorších predpisov ako pozemok zastavaný stavbou vo vlastníctve nadobúdateľa, vrátane priľahlej plochy, ktorá tvorí neoddeliteľný celok so stavbou, s podmienkou úhrady nákladov za vyhotovenie znaleckého posudku číslo 85/2021 vo výške 230 €. | Predmet, Kúpna cena a súvisiace poplatky, spolu 41 850,- €, spôsob úhrady do 30 dní, predchádzajúci súhlas primátora, | Web, úradná tabuľa,-zámer nebol zverejnený-zmluva 16.6.2023 | nie | Osobitný zreteľ | Porušenie § 9a ods. 2 zákona č. 138/1991 Zb. |
| **KP****č. 006/2022****Zmluva****Veronika Vandrašeková** | **UMZ č. 82/2023 zo dňa 26.9.2023**Miestne zastupiteľstvo schvaľujepredaj pozemku registra C KN parc. č. 418 – záhrada vo výmere 216 m2, katastrálne územie Rusovce, Mgr. Veronike Vandrašekovej, Hájová 39, 851 10 Bratislava za cenu určenú primátorom hl. mesta SR Bratislavy 200,39 €/m2 t. j., po zaokrúhlení 43 300 € za celok v súlade s § 9a ods.8 písm. e) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa o ktorom obecné zastupiteľstvo rozhodne trojpätinovou väčšinou všetkých poslancov, za účelom využívania tohto pozemku ako okrasná záhrada s podmienkou úhrady nákladov za vyhotovenie znaleckého posudku číslo 45/2023 vo výške 210 €. | Predmet zmluvy, kúpna cena a jej splatnosť, sankcie,prehlásenia  stavu nehnuteľnosti,osobitné a záverečné ustanovenia, KM,uznesenie, súhlas primátora, | Web, úradná tabuľa,-zámer 11.9.2023-zmluva 15.11.2023 | nie | Osobitný zreteľ | Bez opatrení |
| **KP** **č. 007/2023****Zmluva****Martin Adamec** | **Uznesenie č. 107/2023 zo dňa 12.12.2023**Miestne zastupiteľstvo schvaľuje predaj pozemkov registra C KN parc. č. 1319/68 – ostatná plocha vo výmere 55 m2, parc. č. 1319/70 – ostatná plocha vo výmere 45 m2, katastrálne územie Rusovce MartinoviAdamcovi, Smaragdová 23, 851 10 Bratislava, za cenu stanovenú znaleckým posudkom č. 56/2023 t. j., 26 141 € za celok, v súlade s § 9a ods.15 písm. f) zákona č. 138/1991 Zb. o majetku obcí v znení neskorších predpisov z dôvodu hodného osobitného zreteľa a v súlade so zásadami hospodárenia s majetkom mestskej časti Bratislava-Rusovce a s majetkom jej zvereným do správy hl. mestom SR Bratislava s podmienkou úhrady nákladov za vyhotovenie znaleckého posudku číslo 56/2023 vo výške 250 € | Predmet zmluvy, kúpna cena a jej splatnosť,,prehlásenia stavu nehnuteľnosti,osobitné a záverečné ustanovenia, KM,uznesenie, súhlas primátora | Web, úradná tabuľa-zámer 27.11.2023-zmluva 15.12.2023 | nie | Osobitný zreteľ§9a ods.15písm. f) zák.138/1991 Zb. | Bez opatreníúhrada platby  |